Predkladacia správa

Ministerstvo spravodlivosti Slovenskej republiky vypracovalo návrh vyhlášky, ktorou sa mení a dopĺňa vyhláška Ministerstva spravodlivosti Slovenskej republiky č. 291/2005 Z. z. o vzdelávacom poriadku správcov v oblasti konkurzu a reštrukturalizácie. 

Dôvodom pripomienkového konania v skrátenej forme je skutočnosť, že prvým termínom na preukazovanie riadneho vykonania ďalšieho vzdelávania správcov je 20. december 2006 a navrhovaný dátum účinnosti vyhlášky je 1. december 2006. 

	Cieľom navrhovanej novely je najmä úprava počtu kreditných bodov pri ďalšom vzdelávaní správcov, nakoľko súčasné znenie vyhlášky ustanovilo pre vykonanie ďalšieho vzdelávania správcov podmienky, ktoré nie sú reálne splniteľné.

Návrh vyhlášky nemá dopad na štátny rozpočet, rozpočty obcí ani dopad na rozpočty vyšších územných celkov.